SL Uradni list Evropske unije L 119/29

IZVEDBENA UREDBA KOMISIJE (EU) 2018/709

z dne 14. maja 2018

o spremembi Izvedbene uredbe (EU) št. 809/2014 glede zahtev o etiketah v zvezi z vlogami za pomoč za površine, ki se uporabljajo za proizvodnjo konoplje

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (1) ter zlasti točke (b) prvega pododstavka člena 78 Uredbe,

ob upoštevanju naslednjega:

(1) V skladu s točko (c) prvega pododstavka člena 17(7) Izvedbene uredbe Komisije (EU) št. 809/2014 (2) mora zbirna vloga za površine, ki se uporabljajo za proizvodnjo konoplje, vsebovati uradne etikete na embalaži semen v skladu z Direktivo Sveta 2002/57/ES (3).

(2) Člen 9(1) Delegirane uredbe Komisije (EU) št. 639/2014 (4), kakor je bila spremenjena z Delegirano uredbo Komisije (EU) 2018/707 (5), vključuje alternativno certificiranja semen konoplje v primeru ohranjevalnih sort v skladu z Direktivo Komisije 2008/62/ES (6).

(3) Zato je primerno spremeniti točko (c) prvega pododstavka člena 17(7) Izvedbene uredbe (EU) št. 809/2014 in določiti dokumente, ki jih je treba sprejeti kot uradne etikete v primeru ohranjevalnih sort v skladu z Direktivo 2008/62/ES.

(4) Izvedbeno uredbo (EU) št. 809/2014 bi bilo zato treba ustrezno spremeniti.

(5) Ukrepi iz te uredbe so v skladu z mnenjem Odbora za neposredna plačila –

SPREJELA NASLEDNJO UREDBO:

Člen 1

V prvem pododstavku člena 17(7) Izvedbene uredbe (EU) št. 809/2014 se točka (c) nadomesti z naslednjim:

„(c) uradne etikete na embalaži semen v skladu z Direktivo Sveta 2002/57/ES (*1), in zlasti s členom 12 Direktive, ali kateri koli drug dokument, ki ga država članica priznava za enakovrednega. ali, v primeru ohranjevalnih sort, certificiranih v skladu z Direktivo Komisije 2008/62/ES (*2), etikete dobaviteljev ali tiskani ali odtisnjeni zapis, ki se uporabljajo na embalaži semen ohranjevalnih sort iz člena 18 navedene direktive.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 14. maja 2018 Za Komisijo Predsednik Jean-Claude JUNCKER

(1) UL L 347, 20.12.2013, str. 549.

(2) Izvedbena uredba Komisije (EU) št. 809/2014 z dne 17. julija 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi z integriranim administrativnim in kontrolnim sistemom, ukrepi za razvoj podeželja in navzkrižno skladnostjo (UL L 227, 31.7.2014, str. 69).

(3) Direktiva Sveta 2002/57/ES z dne 13. junija 2002 o trženju semena oljnic in predivnic (UL L 193, 20.7.2002, str. 74).

(4) Delegirana uredba Komisije (EU) št. 639/2014 z dne 11. marca 2014 o dopolnitvi Uredbe (EU) št. 1307/2013 Evropskega parlamenta in Sveta o vzpostavitvi pravil za neposredna plačila kmetom v podpornih shemah v okviru skupne kmetijske politike ter o spremembi Priloge X k navedeni uredbi (UL L 181, 20.6.2014, str. 1).

(5) Delegirana uredba Komisije (EU) 2018/707 z dne 28. februarja 2018 o spremembi Delegirane uredbe (EU) št. 639/2014 glede meril za upravičenost do podpore za konopljo v okviru sheme osnovnega plačila in nekaterih zahtev v zvezi s prostovoljno vezano podporo (glej str. 1 tega Uradnega lista).

(6) Direktiva Komisije 2008/62/ES z dne 20. junija 2008 o določitvi nekaterih odstopanj za sprejetje kmetijskih domačih sort in sort poljščin, ki so naravno prilagojene na lokalne in regionalne pogoje in so ogrožene zaradi genske erozije, ter za trženje semena in semenskega krompirja navedenih domačih sort in sort poljščin (UL L 162, 21.6.2008, str. 13).